ประจำเดือนเดือน มิ.ย มาวันที่4-10 เดือน ก.ค 10-16 แต่เดือนสิงหานี้ประจำเดือนยังไม่มา เป็นผลจากอะไรค่ะ เนื่องด้วย23 กค มีเพศสัมพันธ์แบบไม่ได้สอดใส่แค่เอามาถูๆๆ ที่ปากช่องคลอดแต่ยังใส่กางเกงทั้งสองคน แล้ววันที่24กค รับประทานยาคุมฉุกเฉิน วันที่29มีเลือดออกคล้ายประจำเดือนคล้ายในที่นี้คือต้องเปลี่ยนผ้าอนามัยบ่อยเหมือนประจำเดือนเลย “อยากถามว่าทำไมประจำเดือนมาช้าค่ะ แล้วอย่างนี้จะท้องไหม ต้องซื้อที่ตรวจครรภ์มั้ย ค่ะ”
สวัสดีค่ะ การมีเพศสัมพันธ์โดยไม่ได้สอดใส่อวัยวะเพศเข้าสู่ช่องคลอด มีแค่การถูไถภายนอก อีกทั้งยังใส่กางเกงกันอยู่ โอกาสที่จะตั้งครรภ์ก็ไม่มีค่ะ ดังนั้น จริงๆ แล้วจึงไม่ควรทานยาคุมฉุกเฉินไปโดยไม่จำเป็นสำหรับเลือดที่ออกในวันที่ 29 ก.ค. ซึ่งเกิดหลังจากทานยาคุมฉุกเฉินไปแล้ว 5 วัน น่าจะป็นเลือดที่เกิดจากผลของยาคุมฉุกเฉินได้ เนื่องจากไม่ใช่ช่วงวันที่ที่ประจำเดือนควรจะมา ทั้งนี้ เลือดที่เกิดจากผลของยาอาจมีปริมาณมากหรือน้อยก็ได้ และอาจออกได้นาน 1-4 วันส่วนประจำเดือนนั้น หากยังไม่มา ก็นาจะเป็นผลของยาคุมฉุกเฉินที่ทำให้การตกไข่เลื่อนออกไปได้ โดยเฉพาะหากทานในช่วงใกล้วันไข่ตกพอดี ดังนั้น ประจำเดือนในรอบถัดไป ก็จะมาช้ากว่าปกติค่ะหากกังวล ก็อาจลองตรวจหาการตั้งครรภ์ดู หากตรวจไม่พบ จะได้ไม่ต้องเครียด และให้รอประจำเดือนต่อไปก่อน ประจำเดือนก็น่าจะมาในที่สุดค่ะการทานยาคุมฉุกเฉินนั้น ควรทานเมื่อจำเป็นฉุกเฉินจริงๆ เท่านั้น ไม่ควรใช้โดยไม่จำเป็น เพราะจะทำให้รังไข่ทำงานผิดปกติ และประจำเดือนมาผิดปกติได้